
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13
35000 Slavonski Brod                                                               Broj: St-459/2017-6


	U   I M E   R E P U B L I K E   H R V A T S K E	
R J E Š E N J E

	TRGOVAČKI SUD U OSIJEKU STALNA SLUŽBA U SLAVONSKOM BRODU, po stečajnom sucu Vesni Vukelić, povodom zahtjeva FINE RC Osijek, Podružnice Slav.Brod, za provedbu skraćenoga stečajnoga postupka po službenoj dužnosti nad dužnikom ŠAPINA KAMEN d.o.o., Sikirevci, Ljudevita Gaja 153, OIB 21733360633, dana 26.srpnja 2017.g.

r i j e š i o     j e


	I – Obustavlja se skraćeni stečajni postupak nad dužnikom ŠAPINA KAMEN d.o.o., Sikirevci, Ljudevita Gaja 153, OIB 21733360633.	


Obrazloženje

	Sukladno odredbi čl.429 st1 Stečajnog zakona (NN br.71/15, dalje SZ) Fina RC Osijek, Podružnica Slav.Brod, podnijela je ovom sudu zahtjev za provedbu skraćenoga stečajnoga postupka nad dužnikom ŠAPINA KAMEN d.o.o. Sikirevci, navodeći da dužnik nema zaposlenih, a na dan 27.03.2017. u Očevidniku redoslijeda osnova za plaćanje, ima evidentirane neizvršene osnove za plaćanje u iznosu 6.248,84 kn u neprekinutom razdoblju od 120 dana.
	Na temelju zahtjeva Fine sud je primjenom odredbe čl.430 i 431 SZ-a, s obzirom na to da su u trenutku podnošenja zahtjeva bile ispunjene pretpostavke iz čl.428 SZ-a, objavio oglas na mrežnoj stanici e-oglasna ploča suda, u kojem je zatraženo od osobe ovlaštene za zastupanje dužnika u roku od 15 dana podnijeti sudu javnobilježnički ovjerovljen popis imovine i obveza kao i da vjerovnici dužnika u roku od 45 dana od objave oglasa predlože otvaranje stečajnog postupka nad dužnikom.
	U ostavljenom roku navedene osobe nisu postupile po tom oglasu, pa se u takvoj situaciji smatra da je dužnik nesposoban za plaćanje te sud donosi rješenje o otvaranju i zaključenju skraćenoga stečajnoga postupka po čl.431 st2 SZ-a.
	Međutim, prije donošenja konačne odluke, sud je pribavio nove podatke FINE radi utvrđenja činjenice ispunjenja zakonskih pretpostavki za primjenu odredbe čl.431 st2 SZ-a .
	Iz dostavljenog Očevidnika FINE od 04.07.2017. proizlazi da dužnik nema evidentiranih neizvršenih obveza i da poslovni račun više nije u blokadi.
	S obzirom na činjenicu da prema podacima FINE dužnikov račun više nije blokiran i ne postoje evidentirani dugovi, to više nisu ispunjene pretpostavke propisane odredbom čl.428 SZ-a jer je došlo do obaranja zakonske presumpcije dužnikove nesposobnosti za plaćanje zbog čega je ovaj sud postupak obustavio i odlučio kao pod točkom I izreke sukladno odredbi čl.128 st.9 SZ-a.

	
				U Slav.Brodu, 26.srpnja 2017.
                                                                                                    	STEČAJNI SUDAC:

                                                                                                     	   Vesna Vukelić
			

NAPUTAK O PRAVNOM LIJEKU:
Protiv ovog rješenja može se izjaviti žalba u roku od 8 dana
od dana dostave rješenja, a dostava se smatra obavljenom
istekom osmog dana od dana objave pismena na mrežnoj 
stanici e-Oglasna ploča suda.

Dostaviti putem mrežne stanice e-Oglasna ploča 
1. FINA – i putem pošte nakon pravomoćnosti
2. bankama koje za dužnika obavljaju poslove platnog prometa
3. z.z. dužnika 

